text: KIF Kolding København klar til dagens semifinale 
  22 maj 2016 kl. 11.34
  Søndag bliver det afgjort om det bliver KIF Kolding København, der går videre til finalen i håndboldligaen.
  Søndag eftermiddag spiller KIF Kolding København semifinale mod Bjerringbro-Silkeborg.  Kampen er den anden semifinale mellem de to hold. Den første semifinale vandt Bjerringbro- Silkeborg med en sejr på enkelt mål og stillingen 24-23.
  Dagens kamp kommer til at afgøre, hvem der går videre i finalen. Hvis det lykkes bliver det 4. år i træk at holdet ryger i finalen. KIF Kolding København har vundet guld i de sidste to sæsoner.
  Dagens kamp skulle egentlig være spillet i Brøndby, men Brøndbyhallen er udlejet til en messe, så spillere og ledelse traf en fælles beslutning om at rykke til Kolding i stedet.
  Og måske kommer den beslutning til at få betydning for resultatet.
  - En proppet Sydbank Arena kan betyde forskellen på at vinde og tabe. Derfor er det overordentligt vigtigt, at alle med KIF-hjerte kommer til DM-semifinalen, siger målmand Kasper Hvidt på KIFs hjemmeside.
  Kampen starter søndag kl. 14.00.
  